S-3552/2019

Dómur

Mál þetta, sem dómtekið var 26. september 2019, var höfðað með ákæru lögreglustjórans á höfuðborgarsvæðinu, dags. 12. júlí 2019 á hendur:

„X, kt. [...], [...] Reykjavík, fyrir eftirtalin brot, framin [...]. september 2017, á [...], Reykjavík:

1. Fyrir líkamsárás og barnaverndarlagabrot, með því að hafa veist með ofbeldi að A, kt. [...], tekið hana hálstaki og slegið til hennar auk þess sem ákærði tók um hálsmál hennar, með þeim afleiðingum að A hlaut sár á hálsi við viðbein og þreyfieymsli á framanverðu svæði á hálsi. Framangreinda háttsemi viðhafði ákærði að viðstöddum dætrum A, B, kt. [...], og C, kt. [...], og með því sýndi hann þeim vanvirðingu auk þess að ógna andlegri og líkamlegri heilsu þeirra.

2. Fyrir […] og barnaverndarlagabrot, með því að hafa veist […] að C, kt. [...], er hún reyndi að stöðva framangreinda árás ákærða gagnvart móður sinni, A, kt. [...], […]. Með þeirri háttsemi […] ákærði C […], vanvirti hana og sýndi henni yfirgang og viðhafði ruddalegt athæfi gagnvart henni.“

Telst háttsemi ákærða samkvæmt fyrri lið ákæru varða við 1. mgr. 217. gr. almennra hegningarlaga nr. 19/1940 en samkvæmt báðum liðum varða við 1. mgr. og 3. mgr. 99. gr. barnaverndarlaga nr. 80/2002, sbr. lög nr. 52/2009.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Í málinu gerir A-kk-nf Þ-kk-nf G-kk-nf lögmaður, f.h. brotaþola A, kt. [...], kröfu um skaða og miskabætur þannig að ákærða verði gert að greiða brotaþola miskabætur samtals að fjárhæð kr. 800.000, með vöxtum skv. 8. gr. laga nr. 38/2001 frá [...]. september 2017, en síðan með dráttarvöxtum skv. 9. gr., sbr. 1. mgr. 6. gr. vaxtalaga, frá þeim tíma er mánuður er liðinn frá því að krafan er birt ákærða til greiðsludags. Þá er þess krafist að ákærða verði gert að greiða brotaþola málskostnað að skaðlausu, skv. síðar framlögðum málskostnaðarreikningi að viðbættum 24% virðisaukaskatti, fyrir að halda fram bótakröfu sinni í málinu.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Í þinghaldi í dag játaði ákærði skýlaust þá háttsemi sem honum er gefin að sök samkvæmt 1. tölulið ákæru. Einnig játaði hann skýlaust barnaverndarlagabrot samkvæmt 2. tölulið ákæru en neitaði sök að öðru leyti. Ákæruvaldið féll frá þeim hluta ákæru að teknu tilliti til ganga málsins.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín eins og þau standa eftir í ákæru. Sannað er með játningu hans og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði var með dómi Héraðsdóms Austurlands frá [...] 2015 dæmdur í þriggja mánaða skilorðsbundið fangelsi fyrir brot gegn 199. gr. almennra hegningarlaga nr. 19/1940 og 3. mgr. 99. gr. barnaverndarlaga nr. 80/2002. Með brotum sínum nú hefur ákærði rofið skilorð þess dóms. Verður ákærða með vísan til ákvæða 60. gr. og 77. gr. almennra hegningarlaga dæmd refsing í einu lagi. Með hliðsjón af 1., 5., og 6. tl. 1. mgr. 70. gr. sömu laga þykir refsing hæfilega ákveðin fimm mánaða fangelsi en ekki eru efni til að skilorðsbinda refsinguna.

Með vísan til 1. mgr. 26. gr. skaðabótalaga nr. 50/1993 verður ákærði dæmdur til að greiða brotaþola miskabætur. Ákærði hefur viðurkennt bótaskyldu sína gagnvart brotaþola en krefst lækkunar bótafjárhæðar. Þykja miskabætur hæfilega ákveðnar 150.000 krónur auk vaxta sem í dómsorði greinir. Auk þess skal ákærði greiða brotaþola 210.800 krónur í málskostnað vegna meðferðar kröfunnar.

Ákærði skal með vísan til 1. mgr. 235. gr. laga nr. 88/2008 um meðferð sakamála greiða sakarkostnað málsins sem er málsvarnarþóknun skipaðs verjanda S-kk-ef F-kk-ef S-kk-ef lögmanns, 210.800 krónur, en annan sakarkostnað leiddi ekki af málinu. Tekið er tillit til virðisaukaskatts við ákvörðun þóknunar.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði, X, sæti fangelsi í fimm mánuði.

Ákærði greiði A 150.000 krónur með vöxtum samkvæmt 1. mgr. 8. gr. laga nr. 38/2001 frá [...]. september 2017, en síðan með dráttarvöxtum skv. 9. gr., sbr. 1. mgr. 6. gr. vaxtalaga, frá 3. október 2019 til greiðsludags og 210.800 krónur í málskostnað.

Ákærði greiði málsvarnarþóknun skipaðs verjanda síns, S-kk-ef F-kk-ef S-kk-ef lögmanns, 210.800 krónur.

S-kvk-nf H-kvk-nf (sign.)

Ákærði skal með vísan til 1. mgr. 235. gr. laga nr. 88/2008 um meðferð sakamála greiða sakarkostnað málsins sem er málsvarnarþóknun skipaðs verjanda S-kk-ef F-kk-ef S-kk-ef lögmanns, 210.800 krónur, en annan sakarkostnað leiddi ekki af málinu. Tekið er tillit til virðisaukaskatts við ákvörðun þóknunar.

S-kvk-nf H-kvk-nf héraðsdómari kveður upp dóm þennan.

Ákærði, X, sæti fangelsi í fimm mánuði.

Ákærði greiði A 150.000 krónur með vöxtum samkvæmt 1. mgr. 8. gr. laga nr. 38/2001 frá [...]. september 2017, en síðan með dráttarvöxtum skv. 9. gr., sbr. 1. mgr. 6. gr. vaxtalaga, frá 3. október 2019 til greiðsludags og 210.800 krónur í málskostnað.

Ákærði greiði málsvarnarþóknun skipaðs verjanda síns, S-kk-ef F-kk-ef S-kk-ef lögmanns, 210.800 krónur.

S-kvk-nf H-kvk-nf (sign.)